Ida Elisabeth Dypvik

Ida Elisabeth Dypvik (født 16. mars 1956) er en norsk journalist og medieleder. Hun har vært ansatt i flere forskjellige lederstillinger i TV 2 fra oppstarten i 1992. Hun var redaktør for God morgen Norge 2005-2015. Nå er hun kompetansesjef i TV 2.

I tillegg til den journalistiske karrieren, arbeidet Dypvik på psykiatrisk avdeling på Ullevål sykehus (1975-76), som lærervikar i Herøy kommune på Helgelandskysten (1977) og som deckhand (dekksjente) på turistseilbåter i Karibien (1981-82).

Dypvik er utdannet journalist på Høgskolen i Volda. Startet som reporter på NRKs distriktskontorer i Nordland og på Sørlandet (1979). Deretter reporter og redaksjonssjef i NRK, bl.a. Østlandssendingen.

Hun har også arbeidet i NRK Fjernsynet. Dypvik var informasjonssjef i Norges idrettforbund (NIF) fra 1990 til hun begynte i TV 2.

TV 2-journalister
Programledere for TV 2
Fødsler i 1956